বেলেঘাটায় বিধ্বংসী আগুন

কলকাতা: ফের শহর কলকাতায় (Kolkata) বিধ্বংসী আগুন। বেলেঘাটায় ভয়াবহ আগুন। কালো ধোঁয়াতে ছেয়ে গেছে গোটা এলাকা। বেলেঘাটার (Beleghata) বরফকলের কাছে আগুন। জানা যাচ্ছে একটি দোকানে আগুন লাগে। ইতিমধ্যেই যুদ্ধকালীন তৎপরতায় আগুন নেভানোর কাজ শুরু হয়েছে। ঘটনাস্থলে উপস্থিত দমকলের ৫টি ইঞ্জিন।

কিন্তু কেন বারবার শহর কলকাতার বিভিন্ন জায়গায় আগুন লাগছে তা জানার উপায় নেই। প্রাথমিক ভাবে অনুমান শুষ্ক আবহাওয়ার জন্য আগুন লাগছে শহরের বিভিন্ন প্রান্তে। তবে বেলেঘাটাতে এই আগুন কীভাবে লাগলো তা তদন্ত করে দেখা হচ্ছে পুলিশ এবং দমকলের পক্ষ থেকে। ঘিঞ্জি এলাকা হওয়ার দরুন আগুন দ্রুত ছড়িয়ে যেতে পারে বলে মনে করা হচ্ছে।

আরও পড়ুন: রেল লাইনে বসে স্কুল পড়ুয়ারা, শিয়ালদহ দক্ষিণ শাখায় কী অবস্থা?

যত তাড়াতাড়ি সম্ভব আগুন নিয়ন্ত্রণে আনার চেষ্টা করা হচ্ছে। ঘটনায় কেউ আহত হয়েছে কিনা সেই তদন্তও করে দেখা হচ্ছে।

দেখুন অন্য খবর